**Vejledningsplan for specialeprojekt i Molekylærbiologi og Molekylær medicin**

**Vejledningsplan for** *(navn)*

**Dato:** *(dato for seneste version af vejledningsplanen)*

**Arbejdstitel på specialet:** *(foreløbig titel)*

**Projektbeskrivelse/Problemformulering (ca. ½ side):**

* Skal indeholde beskrivelse af projektets formål og evt. hypotese(r)
* Skal indeholde et kort afsnit med baggrunden for projektet (hvorfor er det interessant at undersøge). Gerne med videnskabelige kilder.
* Skal indeholde kort beskrivelse af metoder/datakilder.

**Plan for vejledning:**

* Hvis der er flere vejledere på projektet, bør der være en afklaring af rollefordelingen mellem hovedvejleder og projektvejleder(e) i planlægningsfasen, ved udførelsen af forsøg og/eller analysearbejde og i skrivefasen. Og hvem har det primære ansvar for det faglige indhold i projektet?
* Kan desuden indeholde en beskrivelse af hvordan vil vejledningen foregå (antal/frekvens af møder m.v.).
* Kan indeholde en beskrivelse af tilknytningen til forskningssektion. Snak med din vejleder, om det forventes, at du deltager i sektionsmøder, journal club, seminarer med øvrige speciale studerende i sektionen eller andre aktiviteter?

**Emner som bør diskuteres med din hovedvejleder (men ikke nødvendigvis skal være indeholdt i kontrakten)**

* Din hovedvejleder har til formål at bistå dig i specialet i forhold til fagligt indhold og proces. Det er derfor vigtigt, at du er åben og ærlig over for vejleder i forhold til eventuelle udfordringer, spørgsmål og problemer i specialeperioden.
* Din hovedvejleder skal deltage i din specialeeksamen.
* Forventningsafstemning mellem hovedvejleder og specialestuderende, herunder, hvilken type vejledning har du brug for, og hvad tilbyder vejleder? Hvad forventer vejleder af dig? Afklar mål for specialet - hvad vil du gerne opnå såvel proces- som resultatmæssigt? Drøft gerne udkast til en tidsplan, mødefrekvens og indholdsfortegnelse, så du ved, om I er enige i retning og disponering af tid. Hvad og hvor meget af din tekst vil din vejleder læse? Få afdækket, om der er perioder under specialet, hvor vejleder er fraværende og dermed ikke til rådighed for specialevejledning. Hvor mange møder kan du forvente, at I har i løbet af specialeperioden? (vær obs. på, at der ikke findes regler for mødeantal m.m.). Hvilken forberedelse kræver hvert møde af dig? (f.eks. agenda, udkast til tekst, konkrete tvivlsspørgsmål m.m)

**Tidsplan:** Skal indeholde angivelse af tidsperioder for de enkelte faser i projektet (se forslag herunder):

* (Periode): *Læsning af baggrundsstof*
* (Periode): *Planlægning af eksperimentelt arbejde*
* (Periode): *Dataindsamling (fra litteratur/databaser/laboratorie)*
* (Periode): *Dataanalyse*
* (Periode): *Skrivefase*
* (Periode): *Sammenskrivning*
* (Dato): *Første tekstudkast til specialerapport*
* (Dato): *Endelig aflevering*

Husk at tjekke om tidsplanen holder undervejs i dit speciale.

Tidsplanen kan også være udformet som et Gannt diagram:

Afleveringsdatoen, som skal angives i specialekontrakten er sidste frist for aflevering af din specialerapport i Digital Eksamen. For specialeprojekter på 60 ECTS skal specialerapporten afleveres senest 15. juni, kl. 13.00, ved opstart 1. september og senest 15. november, kl. 13.00, ved opstart 1. februar.

Afslutningsdatoen i specialekontrakten er den dag, hvor forsvar og bedømmelse skal være afsluttet. Specialeprojekter på 60 ECTS skal være afsluttet senest 30. juni, ved opstart 1. september og senest 30. november, ved opstart 1. februar.

Læs mere om tidsfrister for aflevering og afslutning her: <https://studerende.au.dk/studier/fagportaler/biologi/bachelorprojekt-speciale-og-andre-projekter/speciale/>

**Projektspecifikke kompetencer:**

* Der kan inkluderes en liste med kompetencer, som forventes at opnås i løbet af projektperioden ud over de formelle læringsmål som er beskrevet i kursusbeskrivelsen for specialeprojekt.
* Husk at tjekke om du er på rette vej til at opfylde de formelle læringsmål (se kursusbeskrivelsen i kursuskataloget) og evt. specifikke kompetencer undervejs i dit speciale.

Forslag til kompetencer, som kan opbygges i løbet af specialeprocessen:

* *Kendskab til softwareprogrammet* (navn) *og selvstændigt* *kunne* (opgave) *…*
* Indgående/perifært *kendskab til* (metode) *og kunne evaluere ... i forhold til ...*
* Selvstændigt/under vejledning *at kunne benytte* (apparat) *til analyse af …*

**Samarbejde med virksomhed/organisation**

Husk at udfylde felterne i kontraktgeneratoren vedr. virksomhed, hvis du laver dit projekt i samarbejde med en organisation, forening, virksomhed eller andet.